**Прилог 5.1**. Анализа резултата анкета студената о квалитету наставног процеса

Резултати анкета студената у вези са квалитетом наставног процеса на Економском факултету у Суботици су представљени за три школске године: 2016/2017, 2017/2018 и 2018/2019. Студенти су оцењивали рад наставника и сарадника по предметима, дајући општу оцену на скали од 1 до 5. При томе, потребно је напоменути да је на одређеном броју предмета било ангажовано више наставника и сарадника, као и да су наставници на појединим предметима држали часове вежби.

У анкети за школску 2016/2017 годину, студенти су оценили рад 82 наставника на више од 150 предмета. Анализирано је укупно 12.267 одговора студената, при чему је остварена просечна оцена од 4,46. Посматрајући просечне оцене студената за сваког наставника по предметима, у више од 89% случајева, просечна оцена је једнака или већа од 4,00. Када су у питању оцене студената у вези са радом на часовима вежби, анализирано је укупно 9.538 одговора, са просечном оценом од 4,57. Посматрано за сваког сарадника/наставника по предметима, у више од 94% случајева, просечна оцена је једнака или већа од 4,00.

У анкети за школску 2017/2018 годину, анализирано је укупно 15.701 одговор студената у вези са оценом квалитета рада на часовима предавања. Студенти су оценили рад 78 наставника, при чему је остварена просечна оцена већа од 4,50. Посматрано за сваког наставника по предметима, у више од 91% случајева, просечна оцена је једнака или већа од 4,00. Анализа је обухватила и 7.699 одговора студената у вези са квалитетом рада на часовима вежби, чија просечна оцена износи 4,52. Посматрано за сваког сарадника/наставика по предметима, у више од 88% случајева, просечна оцена је једнака или већа од 4,00.

У анкети за 2018/2019 годину, анализа је обухватила 18.988 одговора студената у вези са оценом квалитета рада 109 наставника на часовима предавања. Остварена је просечна оцена од већа од 4,30. Посматрано за сваког наставника по предметима, у више од 84% случајева, просечна оцена је једнака или већа од 4,00. Када је у питању оцена квалитета рада на часовима вежби, анализиран је 12.041 одговор студената, са просечном оценом од 4,34. При томе, посматрано за сваког сарадника/наставника по предметима, у више од 84% случајева, просечна оцена је била једнака или већа од 4,00.

Поред опште оцене студената, анкете су обухватиле и додатна питања у вези са квалитетом наставног процеса. Сви резултати су дати у следећим Excel документима:

[Анкета студената 2016/2017](Prilog%205.1.a%20Anketa%202016-2017.xlsx)

[Анкета студената 2017/2018](Prilog%205.1.b%20Anketa%202017-2018.xlsx)

[Анкета студената 2018/2019](Prilog%205.1.c%20Anketa%202018-2019.xlsx)